Μέττα Τσικρικά

Η Μέττα Τσικρικά είναι Ελληνίδα δημοσιογράφος.

Γεννήθηκε στη Χαλκίδα στις 12 Ιανουαρίου του 1961. Σπούδασε στη Φιλοσοφική Σχολή του Πανεπιστημίου Αθηνών. Έκανε μεταπτυχιακές σπουδές στην Βαλκανική Ιστορία στα κολλέγια SSEES και LSE στο Πανεπιστήμιο του Λονδίνου. Το 2009 αποφοίτησε και από το κολλέγιο SOAS του Πανεπιστημίου του Λονδίνου, με πτυχίο (ΒΑ) στην αραβική γλώσσα και φιλολογία.

Η δημοσιογραφική της καριέρα ξεκίνησε το 1990 στην ελληνική υπηρεσία του  BBC World Service, όπου εργάστηκε μέχρι το κλείσιμο της υπηρεσίας το 2005. Από το 1992 και επί δεκαεννέα χρόνια ήταν ανταποκρίτρια στο Λονδίνο του ελληνικού τηλεοπτικού σταθμού Mega Channel. Από το 2007 είναι δημοσιογράφος στο βραβευμένο πρόγραμμα Newshour του BBC World Service.

Ζει στο Λονδίνο με τον σύζυγό της, Όθωνα Αναστασάκη, πανεπιστημιακό στην Οξφόρδη, και τον γιο τους, Άγγελο.

Ελληνίδες δημοσιογράφοι
Δημοσιογράφος-επέκταση